En ganske stor (17-19 millimeter), kraftig, svart skarabide uten lyse flekker på pronotum, med et par små, gule flekker på dekkvingene. Den har gjerne litt fiolett metallglans. Bakkroppsspissen, som stikker ut bak dekkvingene, er uten påfallende hårkledning. Hodet er firkantet, flatt med små fasettøyne. Pronotum er litt bredere enn langt, med rundede sider. Dekkvingene er mye bredere enn pronotum, litt utvidete bakover. Beina er forholdsvis lange.